বাংলাদেশের বিরুদ্ধে নামার আগে ভারতীয় শিবিরে জোড়া সমস্যা!

ওয়েব ডেস্ক : বুধবার এশিয়া কাপে (Asia Cup) বাংলাদেশের (Bangladesh) বিরুদ্ধে নামছে ভারত (India)। দেখতে গেলে প্রতিপক্ষের থেকে অনেক গুণ বেশি শক্তিশালী টিম ইন্ডিয়া। তবে ম্যাচ হয়ে না যাওয়া পর্যন্ত কখনোই আগে থেকে কিছু বলা যায় না। কারণ খেলেটার নাম ক্রিকেট। ফলে মাঠে যখন তখন অঘটন ঘটে যেতে পারে। তার মধ্যে দু’টো সমস্যার কথা উঠে এল ভারতীয় শিবিরে।

গত রবিবার, ২১ সেপ্টেম্বর বাংলাদেশের বিরুদ্ধে দু’টো জিনিস নিয়ে ভুগেছিল ভারত। প্রথমটি হল ভারতের তারকা বোলার জসপ্রীত বুমরাহ-র (Jasprit Bumrah) ফর্ম। আর দ্বিতীয়টি হল ক্যাচ মিসের মতো সমস্যা। কারণ, ওই ম্যাচে ৪ ওভারে একটিও উইকেট পাননি বুমরাহ। উল্টে রান দিয়েছিলেন ৪৫। তবে সেদিন পরিস্থিতি সামলাতে এগিয়ে এসেছিলেন কুলদীপ যাদব ও শিবম দুবেরা। তবে বুমরাহ-র ফর্ম নিয়ে প্রশ্ন উঠছে। কিন্তু ভারতের তারকা বোলার যখন তখন ম্যাচ ঘুরিয়ে দিতে সক্ষম। আর তাঁর ফর্ম নিয়েও বেশি মাথা ঘামাতে চাননা ভক্তরাও।

আরও খবর : ক্রিকেট থেকে নির্বাসিত হল আমেরিকা!

অন্যদিকে জানা যাচ্ছে, বাংলাদেশের (Bangladesh) বিরুদ্ধে ভারতীয় দলে কোনও পরিবর্তন হবে না। এমনিতেই দুবাইয়ের পিচ স্পিনারদের জন্য স্বর্গ, সেই কারণে কুলদীব যাদব বাংলাদেশের ক্রিকেটারদের চ্যালেঞ্জের মুখে ফেলতে পারেন বলে মনে করা হচ্ছে। অন্যদিকে অভিষেক শর্মা ও শুভমন গিলের বিস্ফোরক ব্যাটিং বাংলাদেশকে অনেকটাই চাপে রাখবে, সেটা বলে দেওয়াই বাহুল্য।

অন্যদিকে, পাকিস্তানের বিরুদ্ধে হাইভোল্টেজ ম্যাচে সহজ ক্যাচগুলো ছেড়েছিলেন ভারতীয় ক্রিকেটাররা (Indian Cricketer)। প্রথমেই সহজ ক্যাচ মিস করেছিলেন অভিষেক শর্মা। তার পর সাইম আয়ুবের ক্যাচ কুলদীপ যাদব ছেড়েছিলেন। এর পরে বাউন্ডারিতে সাহিবজাদার ক্যাচ ধরার চেষ্টা করেছিলেন অভিষেক। কিন্তু সেটা হাতে লেগেবাউন্ডারিতে চলে যায়। তার পরেই একদম সহজ ক্যাচ ছাড়েন শুভমন গিলও। ফলে আজকের ম্যাচের আগে এই সমস্যা মিটিয়ে ফেলতে হবে টিম ইন্ডিয়াকে। নাহলে সমস্যা বাড়তে পারে ব্লু ব্রিগেডের জন্য।